**Mesto Vrútky**

 Predkladacia správa

*Určené:*

*na zasadnutie Mestskej rady vo Vrútkach dňa 06.02.2020*

*a Mestského zastupiteľstva vo Vrútkach dňa 11.02.2020*

**Názov materiálu:**

**Návrh Všeobecne záväzného nariadenia č. 1/2020, ktorým sa v súlade**

**so Zmenami a doplnkami č.3 Územného plánu mesta Vrútky mení a dopĺňa Všeobecné záväzné nariadenie Mesta Vrútky č. 2/2006 o záväzných častiach Územného plánu Mesta Vrútky v znení neskorších zmien a doplnkov**

**Materiál obsahuje:** - predkladacia správa

- dôvodová správa

- návrh VZN

*Návrh na uznesenie :*

**Mestské zastupiteľstvo vo Vrútkach**

**I. b e r i e n a  v e d o m i e**

**a/** Správu o prerokovaní návrhu Zmien a doplnkov č. 3 Územného plánu mesta Vrútky

b/ Vyhodnotenie pripomienok k návrhu Zmien a doplnkov č. 3 Územného plánu mesta Vrútky.

**II. s ch v a ľ u j e**

**a/** Opravu zrejmej nesprávnosti v texte Návrhu Všeobecne záväzného nariadenia mesta Vrútky, ktorým sa vyhlasujú záväzné časti územnoplánovacej dokumentácie "Územný plán mesta Vrútky, Zmeny a doplnky č.3"

tak, že v PRVEJ ČASTI, bod 7., § 2, odsek (45) *Záväzné regulatívy pre navrhovanú občiansku vybavenosť - plocha* ***č. 37*** *v okrsku 004 (lokalita č.3.8 v ZaD č.3)*, v písm. g) sa na konci **vypúšťa text** "... z predchádzajúcej funkcie (poľnohospodárska prvovýroba)"

**b/** Návrh územnoplánovacej dokumentácie „ Územný plán mesta Vrútky, Zmeny a doplnky č. 3 ( autor Ing. arch .Eleonóra Hejzlarová )

**c/** Všeobecne záväzné nariadenie č. 1/2020, ktorým sa v súlade so Zmenami a doplnkami č. 3 Územného plánu mesta Vrútky mení a dopĺňa Všeobecné záväzné nariadenie Mesta Vrútky č. 2/2006 o záväzných častiach Územného plánu Mesta Vrútky v znení neskorších zmien a doplnkov.

**Stanovisko komisie finančnej, správy majetku, výstavby, územného rozvoja a životného prostredia** odporúča MsZschváliť : Všeobecne záväzné nariadenie č. 1/2020, ktorým sa v súlade so Zmenami a doplnkami č. 3 Územného plánu mesta Vrútky mení a dopĺňa Všeobecné záväzné nariadenie Mesta Vrútky č. 2/2006 o záväzných častiach Územného plánu Mesta Vrútky v znení neskorších zmien a doplnkov.

**Spracovali** : Ing. arch. Eva Zaťková, odborne spôsobilá osoba na obstarávanie ÚPD a ÚPP

**Predkladá :** Ing. Dušan Kramár, vedúci odboru výstavby a ŽP

Vo Vrútkach, 28.01.2020

...................................................

podpis predkladateľa

**Dôvodová správa**

k oprave zrejmej nesprávnosti v texte **návrhu** **Všeobecne záväzného nariadenia mesta Vrútky, ktorým sa vyhlasujú záväzné časti územnoplánovacej dokumentácie "Územný plán mesta Vrútky, Zmeny a doplnky č.3"**.

Podľa vyjadrenia Ministerstva životného prostredia SR k návrhu územnoplánovacej dokumentácie "Územný plán mesta Vrútky, Zmeny a doplnky č.3" č.2287/2018-5.3 40070/2018 zo dňa 03.08.2018 je na území plochy **č. 37** v urbanistickom okrsku 004 *(lokalita č.3.8 v ZaD č.3)* evidovaná *Pravdepodobná environmentálna záťaž MT (005)/ Vrútky - ČS PHM Slovnaft (bývalá)*.

V *Registri environmentálnych záťaží SR* nie je evidovaná žiadna ďalšia environmentálna záťaž na území predmetnej lokality.

Z uvedeného dôvodu v návrhu *Všeobecne záväzného nariadenia mesta Vrútky, ktorým sa vyhlasujú záväzné časti územnoplánovacej dokumentácie "Územný plán mesta Vrútky, Zmeny a doplnky č.3", v jeho PRVEJ ČASTI, v bode 7., § 2, odsek (45) Záväzné regulatívy pre navrhovanú občiansku vybavenosť - plocha č. 37 v okrsku 004 (lokalita č.3.8 v ZaD č.3), v písm. g),* je text na konci "... z predchádzajúcej funkcie (poľnohospodárska prvovýroba)" **zrejmou nesprávnosťou a navrhujeme jeho vypustenie**.

Povinnosť obstarať územnoplánovaciu dokumentáciu sa viaže na všeobecnú a prvoradú podmienku zabezpečiť rozvoj územia a v rámci neho aj starostlivosť o životné prostredie. Prostredníctvom územného plánovania sa vytvárajú predpoklady pre trvalý súlad všetkých činností v území, zachovanie prírodných, civilizačných a kultúrnych hodnôt v území, t.j. ako nástroj riadenia , usmerňovania a regulovania všetkých, nielen stavebných činností.

Všeobecným záväzným nariadením 2/2006, ktoré bolo schválené uznesením MsZ pod č. 7/2006 z dňa 28.11.2006 boli vyhlásené záväzné časti územného plánu mesta Vrútky. Územný plán mesta Vrútky bol dvakrát aktualizovaný a to v rokoch 2008 a 2016. Vzhľadom na nové pomery v území a zabezpečovanie ďalšieho rozvoja sa spracovali Zmeny a doplnky č.3 Územného plánu mesta Vrútky.